62022TJ0401_INF
Hotărârea Tribunalului (Camera a opta extinsă) din 23 octombrie 2024 –DZ Bank/SRB (Contribuții ex ante 2022)
(Cauza T-401/22) (
1
)
„Uniunea economică și monetară – Uniunea bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia SRB privind calcularea contribuțiilor ex ante pentru perioada de contribuție 2022 – Articolul 70 alineatul (2) din Regulamentul (UE) nr. 806/2014 – Eroare de drept – Limitarea în timp a efectelor hotărârii”
1.
Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții (MUR) – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul-țintă final – Domeniu de aplicare – Aplicare pe parcursul perioadei inițiale
[Regulamentul nr. 806/2014 al Parlamentului European și al Consiliului, art. 70 alin. (2) primul și al patrulea paragraf]
(a se vedea punctele 33 și 41)
2.
Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții (MUR) – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul-țintă final – Întindere – Nedepășirea acestui plafon de către Comitetul unic de rezoluție (SRB) – Criterii de apreciere – Abordare dinamică a nivelului-țintă final
[Regulamentul nr. 806/2014 al Parlamentului European și al Consiliului, art. 69 alin. (1) și art. 70 alin. (2) primul și al patrulea paragraf]
(a se vedea punctele 44 și 48-51)
Dispozitivul
1)
Anulează Decizia SRB/ES/2022/18 a Comitetului unic de rezoluție (SRB) din 11 aprilie 2022 privind calcularea contribuțiilor ex ante pentru anul 2022 la Fondul unic de rezoluție (FUR), în măsura în care privește DZ Bank AG Deutsche Zentral-Genossenschaftbank, Frankfurt am Main, în calitate de succesoare în drepturi a DVB Bank SE.
2)
Menține efectele Deciziei SRB/ES/2022/18, în ceea ce privește DZ Bank AG Deutsche Zentral-Genossenschaftsbank, Frankfurt am Main, în calitate de succesoare în drepturi a DVB Bank SE, până la adoptarea de către SRB a măsurilor necesare pe care le presupune executarea prezentei hotărâri, într-un termen rezonabil care nu poate depăși șase luni de la data la care prezenta hotărâre rămâne definitivă.
3)
SRB va suporta, pe lângă propriile cheltuieli de judecată, pe cele efectuate de DZ Bank AG Deutsche Zentral-Genossenschaftsbank, Frankfurt am Main.
4)
Parlamentul European și Consiliul Uniunii Europene vor suporta propriile cheltuieli de judecată.
(
1
)	JO C 380, 3.10.2022.